Josy Stoffel

De Josy Stoffel, gebuer de 27. Juni 1928 zu Déifferdeng, a gestuerwen den 9. Mäerz 2021 zu Esch-UelzechtArtikel op Tageblatt.luDoudesannonce am Luxemburger Wort vum 11. Mäerz 2021 war e lëtzebuergeschen Turner an Olympionik.De Josy Stoffel op der Websäit vu sports-reference.com

 Sportskarriär 
Wärend 16 Joer vun 1949 bis 1964, war en ouni Ënnerbriechung Landesmeeschter am Turnen an huet op véier Weltmeeschterschaften, sechs Europameeschterschaften a fënnef Olympesche Spiller (London 1948, Helsinki 1952, Melbourne 1956, Roum 1960 an Tokio 1964) matgemaach.De Josy Stoffel op der Websäit vun der 'Association Luxembourgeoise des Olympiens'

Seng bescht international Resultater waren:
 5. am Méikampf op der Weltmeeschterschaft 1950 zu Basel
 3. am Päerdsprong op der Europameeschterschaft 1955 zu Frankfurt

1957 an 1960 gouf hien zum Sportler vum Joer gewielt.

Seng Fra, d'Yvonne Stoffel-Wagner, war och Turnerin an zanter 1945, wéi hien, Member vum Déifferdenger Turnveräin.

 Trainerkarriär 
No senger aktiver Karriär war hien Nationaltrainer zu Lëtzebuerg (1965 - 1972). Virdru war e schonn Nationaltrainer an der Belsch (1955 - 1965). Hie war Trainer vun der Espérance Déifferdeng vun 1960 - 1976. Zu senge Schüler huet den Ady Stefanetti gehéiert.

 Auszeechnungen 
 Chevalier de l'Ordre de Mérite du Grand-Duché de Luxembourg30-06-2008:Promotion dans les ordres nationaux »: Les anciens « Olympiens » luxembourgeois à l'honneur
 D'Yvonne an de Josy Stoffel goufen 2012 vun der Vereenegung vun de Sportjournalisten mam „Fair-Play-Präis“ ausgezeechent.

 Literatur 
 Pierre Gricius: Selfmademan des Kunstturnens - Der fünffache Olympiateilnehmer Josy Stoffel wird heute 90 Jahre alt, am Luxemburger Wort vum 27. Juni 2018 S. 53

 Kuckt och 

 Um Spaweck 
 Déi offiziell Säit vun der Gemeng Déifferdeng éiert de Josy Stoffel
 D'olympesch Resultater vum Josy Stoffel op Sports-reference.com

 Virdrun  40px Sportler/Sportlerin vum Joer 40px Duerno Charly Gaul 1957  Charly GaulJean Link  1960  Sylvie Hülsemann


Kategorie:Gebuer 1928
Kategorie:Lëtzebuergesch Turner
Kategorie:Lëtzebuergesch Olympionicken
Kategorie:Lëtzebuergesch Sportler vum Joer
Kategorie:Chevalier de l'Ordre de Mérite du Grand-Duché de Luxembourg
Kategorie:Gestuerwen 2021